Prin dispariția lui Nicolae Manolescu, cultura română suferă o grea, ireparabilă pierdere.
.
Uniunea Scriitorilor din România anunță cu profundă durere încetarea din viață a academicianului Nicolae Manolescu (1939-2024), Președintele Uniunii Scriitorilor, director al săptămânalului "România literară", critic și istoric literar de mare reputație, una dintre cele mai mari personalități ale literaturii române din toate timpurile.
.
Nicolae Manolescu s-a identificat cu literatura română, a fost în permanență în centrul literaturii vii, a fost îndrumător a sute de studenți și doctoranzi, ca profesor, precum și al tinerilor scriitori din mai multe generații. Ca om politic și ziarist de atitudine a militat pentru democrație și libertate..
.
Sursa: Uniunea Scriitorilor din România